Kettly Mars
Kettly Pierre Mars, rele Kettly Mars, ki fèt 3 septanm 1958 nan Pòtoprens (Ayiti), se yon fanm ekriven ayisyèn.

Biyografi 
Kettly Pierre Mars se yon fanm ayisyen ki fèt Potoprens 3 septanm 1958 nan peyi Ayiti. Li ekri plizyè woman, nouvèl ak pwezi. Nan zèv li yo, li montre reyalite peyi Ayiti. Aprè etid klasik li, li fè lòt etid pwofesyonèl nan administrasyon. Depi lè li te piti, li te renmen literati, men se nan lane 1990 yo ke li kòmanse ekri.

Li kòmanse travay avèk pwezi nan domèn ekri a. Se nan jan literè sa ke otè a eksprime kreyativite li epi tou li kòmanse ak lòt. Se pwezi li ekri yo ki pral montre valè sa li ekri yo. Epi otè a enterese nan ekri nouvèl epi li pibliye premye nouvèl ki se Un parfum d’encens nan vil nan Pòtoprens nan lane 1999. An plis, yo ba li nan lane 1996 premye prim konkou Jacques Stephen Alexis ki se yon nouvèl. Distenksyon sa te yon kòmansman pou Kettly Mars nan literati.

Enspirasyon Kettly Mars pou li ekri zèv li yo se sansyalite, lanmou, belte nati a, bagay ki fèt chak jou. Literati li a antre nan kad kouran reyalis, paske nan fason li ekri, li montre detrès sosyete Ayiti a ki devaste jis nan zo avèk pwoblèm goumen nan ekonomi ak politik epi ki toujou ap chache yon idantite. Nan zèv li yo, li poze kesyon tou sou pwoblèm dwa fanm.

Ekri Kettly Mars yo trè reyalis paske yon kote li mete an valè verite ak orijinalite eritaj miltikiltirèl li.

Li pibliye nan lane 2018 yon uityèm woman, L’Ange du patriarche ki prezante miwa sosyete ayisyèn kontanporèn an.

Zèv li yo

Woman 
 1997 : Feu de miel (pwezi)    
 1999 : Un parfum d'encens (nouvèl)
 2001 : Feulements et sanglots (pwezi)
 2002 : Mirage-Hôtel (nouvèl)
 2003 : Kasalé, Pòtoprens : enprimè II ; La Roque d’Antheron (Frans) Vents d’ailleurs, 2007 (woman)
 2005 : L'heure hybride, La Roque d'Anthéron: Vents d'ailleurs, (woman)
 2008 : Fado, Pari : Mercure (woman)
 2010 : Saisons sauvages, Pari : Mercure (woman)
 2011 : Le Prince noir de Lillian Russell, Pari : Mercure, (woman, avèk Leslie Péan)
 2013 : Aux frontières de la soif, Pari : Mercure (woman)
 2015 : Je suis vivant Pari : Mercure
 2018 : L'Ange du patriarche, Pari, edisyon Mercure de France, 304 paj

Woman fèyton yo 
 2007 : Kool Kool-Klub. Port-au-Prince : L'Imprimeur II
 2008 : Kool-Klub, le temps des loups. Port-au-Prince : L'Imprimeur II

Nouvèl yo 
 1999 : Un parfum d'encens. Port-au-Prince: Imprimeur II.
 2002 : Mirage-hôtel. Port-au-Prince: Imprimeur Caraïbe.

Pwezi yo 
 1997 : Feu de miel. Port-au-Prince: Imprimeur II.
 2001 : Feulements et sanglots. Port-au-Prince: Imprimeur II.

Rekonpans 
 1996 : Pri sou nouvèl Jacques Stephen Alexis, pou Soleils Contraires
 2006 : Pri sou kreyasyon literè Senghor, pou L'Heure hybride
 2011 : Pri Prince Claus pou kalite zèv ak kontribisyon li nan literati
 2015 : Pri Ivoire, pou woman li an Je suis vivant

Bibliyografi  
 Leslie Péan, La volupté de l'écriture de Kettly Pierre Mars, in Journal of Haitians Studies, 2005, p. 164-165.
 Rodney Saint-Éloi, Kettly Mars ou la nécessaire présence du désir, Cultures Sud, 166, 2007.
 Gary Victor, Kettly Mars dit la vie, de mieux en mieux, Notre Librairie, 158, 2005.

Referans

Lyen deyò  
 Kettly Mars sou ile.en.ile

Moun
Fanm
Literati 
Ekriven
Fanm ekriven
Ekriven ayisyen
Nesans nan lane 1958
Ayisyen-Ameriken